**«5B070100 Биотехнология» мамандығының 3 курс студенттеріне**

**«Педагогика және Психология» пәнi бойынша СӨЖ**-**ге арналған**

**тапсырмалар:**

**СОӨЖ жене СӨЖ**-**ге арналған әдістемелік нұсқаулық**

Жазбаша және ауызша жұмыстарды (реферат, баяндама, ауызша хабарламаға дайындық) бағалауда келесі критерийлерді ескеретін боламын: 1) жұмыстарды уақытында өткізу және оған қойылған талаптарды толық орындау; 2) жазбаша жұмыстарда пайдаланылған әдебиеттер болуы керек, мәтінде оларға дұрыс сілтеме жасалуы қажет, ауызша жұмыстар барлық сұрақтарды қамтуы тиіс; 3) сіздің жұмысыңыз анық ақпараттарға негізделуі керек және ол қарастырылып отырған сұрақ бойынша сіздің ойыңыздың логикасын бейнелеуі тиіс. Аяқталмаған жазбаша жұмыстар қабылданбайды.

СӨЖ тақырыптары теориялық та, практикалық та мәселелерді зерттеуді қамтиды. Әрбір тақырыпты қарастырғанда, студент теориялық жағдайларды практикалық сабақтардың барысында алған икемділіктерімен байланыстыра отырып, әр сұрақ бойынша жауап жоспарын ойластыруы тиіс.

Өзіндік жұмыстарды орындаудың мақсаты психология бойынша материалды талдау, салыстыру және жалпылау икемділіктерін дамыту болып табылады.

**СӨЖ (СОӨЖ) тиімді ұйымдастыру үшін студентке берілетін кеңестер:**

Өткен материалды ой елегінен өткізу. Өткен дәрістік материалды қайта қарастыру өзіндік жұмыстың біршама маңызды түрі болып табылады. Материал неғұрлым терең, әрі толық қайта қарастырылса, өзіндік жұмыстың басқа түрлерін орындау соғұрлым жеңіл болады. Бірінші сабақтан бастап өткен дәрістік материалмен жүйелі, үнемі жұмыс жасау келесі дәрістердің материалдарын түсіну және практикалық, зертханалық сабақтардағы материалдарды меңгеру үшін қажет болып табылады.

Материалды қарастыруға кіріскенде мыналар қажет:

* дәрістер конспектісі болуы қажет;
* курстың бағдарламасы болуы қажет;
* ұсынылатын әдебиеттер (оқулық, құралдар, тапсырмалар жиынтығы), қажет болғанда керекті заттар, материалдар мен құралдар болуы қажет.

Жұмыс әдісі:

* дәрістер материалын «жаңа есте сақтау бойынша» қайта қарастырған жөн;
* конспектімен жұмыс жасағанда әдебиеттерге сілтемелер жасап отыру (бұл емтиханға дайындықта қажет болады) және қажетті толықтырулар, ал кейде өзгертулер де енгізіп отыру пайдалы;
* тақырып бойынша жұмыс материалды толық түсініп және есте сақтағанға дейін жалғасуы тиіс;
* тақырып бойынша жұмыс оқулықтар мен оқу құралдарында келтірілген мысалдар мен тапсырмаларды, оларды шешу әдісін толық меңгергенге дейін талқылаумен аяқталады;
* егер тақырып бойынша жұмыс жасағаннан кейін айқын емес сұрақтар қалса, оларды оқытушымен бірге кезекті дәрісте талқылау керек.

Өзіндік жұмысқа берілетін уақыт өте шектеулі, сондықтан өзіндік жұмысты рационалды түрде жоспарлауды үйрену қажет, өзбетінше жұмыс жасау дағдыларын меңгеруге тырысып, жағымды тәжірибе жинақтау керек, жұмысқа қабілеттілігін сақтау үшін өнімді жұмыс істеуге және дұрыс демалуға үйрену қажет. Сондықтан әрбір оқытушының және бүтін кафедраның студенттерды өзіндік жұмыс әдістемесіне үйретуге жауапкершілігі ұлғаяды.

|  |  |
| --- | --- |
| **Тақырып атауы** | **Максималды балл** |
| **СӨЖ 1.** «Әртүрлі жас кезеңдеріндегі қарым-қатынас ерекшеліктері» тұлғаға бағдарланған бағыт бойынша жеке шығармашылық жұмыс | **15** |
| **СӨЖ 2. «**Психология» пәні бойынша шығармашылық жұмыс өткізу (тест құрастыру, ребус, сөзжұмбақ және т.б.) | **15** |
| **СӨЖ 3.**  Топпен «мінез бітістері» немесе «эмоция» тақырыбына видео ролик түсіріңіз. 10-15 мин. | **15** |
| **СӨЖ 4**. XVII-XIX ғ. Білім беру мен ойлар тақырыбына баяндама | **15** |
| **СӨЖ 5.** Шет ел тілінің негіздеріне оқытудың ерекшеліктері презентация ұсыныңыз. | **15** |
| **СӨЖ 6.** Мұғалімге қойылатын кәсіби талаптар кесте құрыңыз | **15** |